2. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญในช่วงที่ผ่านมา

บริษัทฯ ได้จดทะเบียนจัดตั้งบริษัทจำกัด ในชื่อ บริษัท คอมเพ็ค (ประเทศไทย) จำกัด เมื่อวันที่ 5
เมษายน 2531 ด้วยทุนจดทะเบียนเริ่มแรก 1,000,000 บาท โดยเป็นบริษัทย่อยของบริษัท
ที.เค.เอส. อินเตอร์พริ้นติ้ง จำกัด (ต่อมาบริษัท ที.เค.เอส. อินเตอร์พริ้นติ้ง จำกัด
ได้จดทะเบียนแปรสภาพจากบริษัทจำกัดเป็นบริษัทมหาชน และเปลี่ยนชื่อเป็น บริษัท ที.เค.เอส.
เอ็นเตอร์ไพรส์ จำกัด (มหาชน) ในปี 2540 และเป็น บริษัท ที.เค.เอส. เทคโนโลยี จำกัด
(มหาชน) ในปี 2545) เพื่อประกอบธุรกิจนำเข้าและจัดจำหน่ายคอมพิวเตอร์
อุปกรณ์ต่อพ่วงคอมพิวเตอร์ ซอฟท์แวร์ และระบบสารสนเทศ โดยบริษัท ที.เค.เอส. เทคโนโลยี
จำกัด (มหาชน) มีสัดส่วนการถือหุ้นร้อยละ 99.99 ของทุนจดทะเบียนและชำระแล้วทั้งหมด

บริษัทฯ ได้เพิ่มทุนจดทะเบียนเพื่อรองรับการขยายตัวทางธุรกิจอย่างต่อเนื่อง
จนกระทั่งมีทุนจดทะเบียน 100,000,000 บาท ในปี 2540 ต่อมาในปี 2542 บริษัท ซินเน็ค
เทคโนโลยี อินเตอร์เนชั่นแนล จากประเทศไต้หวัน
ซึ่งเป็นหนึ่งในสามผู้จัดจำหน่ายอุปกรณ์คอมพิวเตอร์และเทคโนโลยีสารสนเทศรายใหญ่ของโลกที่มีเครือข่ายครอบคลุมทั้งในสหรัฐอเมริกา
ออสเตรเลีย จีน ฮ่องกง นิวซีแลนด์ อินเดีย เป็นต้น
ได้เล็งเห็นศักยภาพการเติบโตของธุรกิจคอมพิวเตอร์และเทคโนโลยีสารสนเทศในประเทศไทย
จึงได้เข้ามาร่วมทุนในสัดส่วนการถือหุ้นร้อยละ 49 ของทุนชำระแล้วของบริษัทฯ ผ่านบริษัท King’s
Eye Investments Ltd. ซึ่งเป็นบริษัทที่ประกอบธุรกิจการลงทุนของกลุ่มบริษัทซินเน็ค
ประเทศไต้หวัน ทั้งนี้ บริษัท ซินเน็ค เทคโนโลยี อินเตอร์เนชั่นแนล
ได้เริ่มดำเนินธุรกิจจัดจำหน่ายอุปกรณ์คอมพิวเตอร์และเทคโนโลยีสารสนเทศในประเทศไต้หวัน
ตั้งแต่ปี 2531 และได้เข้าจดทะเบียนในตลาดหลักทรัพย์ไต้หวันในปี 2538

ในปี 2545 บริษัทฯ ได้เปลี่ยนชื่อบริษัทฯ เป็น “บริษัท ซินเน็ค (ประเทศไทย) จำกัด”
และได้ย้ายสำนักงานพร้อมทั้งสร้างศูนย์ขนส่งและกระจายสินค้าแห่งใหม่บนพื้นที่เกือบ 7 ไร่
ที่ถนนสุคนธสวัสดิ์ ใกล้ทางด่วนเอกมัย-รามอินทรา
โดยได้รับการถ่ายทอดเทคโนโลยีการบริหารจัดการสินค้าจากกลุ่มบริษัทซินเน็ค ประเทศไต้หวัน
ด้วยศักยภาพและประสบการณ์ของกลุ่มบริษัทซินเน็ค ประเทศไต้หวัน
ประกอบกับประสบการณ์และความเชี่ยวชาญของผู้บริหารของบริษัทฯ
ในธุรกิจจัดจำหน่ายอุปกรณ์คอมพิวเตอร์ในประเทศไทย ทำให้บริษัทฯ มีการเติบโตอย่างรวดเร็ว
จนกระทั่งมีทุนจดทะเบียนและชำระแล้ว 500,000,000 บาท ในปี 2547

ณ วันที่ 30 พฤศจิกายน 2550 บริษัทฯ จดทะเบียนแปรสภาพเป็นบริษัทมหาชน และเปลี่ยนชื่อเป็น
“บริษัท ซินเน็ค (ประเทศไทย) จำกัด (มหาชน)” และเพิ่มทุนจดทะเบียนจาก 500,000,000
บาท เป็นทุนจดทะเบียน 705,000,000 บาท โดยการออกหุ้นสามัญเพิ่มทุนจำนวน 205,000,000
หุ้น มูลค่าที่ตราไว้หุ้นละ 1 บาท เพื่อเสนอขายให้แก่ผู้ถือหุ้นเดิมของบริษัท ที.เค.เอส. เทคโนโลยี
จำกัด (มหาชน) จำนวนไม่เกิน 57,000,000 หุ้น และเสนอขายให้แก่ประชาชนทั่วไปจำนวน
123,000,000 หุ้น และเพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญของบริษัทฯ
ที่ออกให้แก่กรรมการและพนักงานของบริษัทฯ จำนวน 25,000,000 หุ้น

ดังนั้น การเข้าจดทะเบียนในตลาดหลักทรัพย์แห่งประเทศไทยของบริษัทฯ
จะช่วยลดภาระการจัดหาเงินลงทุนของบริษัทใหญ่
และเป็นการเพิ่มมูลค่าเงินลงทุนของบริษัทใหญ่ในบริษัทฯ ในส่วนของบริษัทฯ นั้น
การเสนอขายหุ้นสามัญเพิ่มทุนแก่ประชาชนเป็นครั้งแรกของบริษัทฯ
และการเข้าจดทะเบียนในตลาดหลักทรัพย์แห่งประเทศไทย จะช่วยให้บริษัทฯ
เพิ่มความหลากหลายในการจัดหาแหล่งเงินทุน
และมีเงินทุนเพียงพอที่จะขยายธุรกิจในการเพิ่มส่วนแบ่งการตลาด
และใช้เป็นเงินทุนหมุนเวียนภายในกิจการ ทั้งนี้ การนำ บริษัทฯ
เข้าจดทะเบียนในตลาดหลักทรัพย์แห่งประเทศไทย (Spin-off) นั้น
จะส่งผลให้ผลการดำเนินงานและกำไรสุทธิจากงบการเงินรวมของ TKS
ในอนาคตลดลงประมาณร้อยละ 29 อย่างไรก็ตาม TKS
จะสามารถลดภาระการจัดหาเงินทุนให้แก่บริษัทฯ
และนำเงินทุนไปขยายงานด้านบริการพิมพ์งานระบบดิจิตอล (Digital Print and Mail)
และงานด้านแบบพิมพ์ปลอดการทำเทียม (Security Forms) มากขึ้น
ซึ่งธุรกิจด้านการพิมพ์ดังกล่าวมีแนวโน้มการเติบโตที่ดี จึงคาดว่าการนำบริษัทฯ
เข้าจดทะเบียนในตลาดหลักทรัพย์แห่งประเทศไทยจะไม่ส่งผลกระทบอย่างมีนัยสำคัญต่อผลการดำเนินงานและกำไรสุทธิจากงบการเงินรวมของ
TKS ในอนาคต ภายหลังการประชุม

วิสามัญผู้ถือหุ้นของบริษัทใหญ่ ครั้งที่ 3/2550 เมื่อวันที่ 20 พฤศจิกายน 2550
ได้มีมติอนุมัติการนำบริษัทฯ เข้าจดทะเบียนในตลาดหลักทรัพย์แห่งประเทศไทยแล้ว

การเปลี่ยนแปลงและพัฒนาการที่สำคัญของบริษัทฯ โดยสังเขป มีดังต่อไปนี้

+------+---------------------------------------------------------------+
| ปี    | เหตุการณ์                                                       |
+======+===============================================================+
| 2531 | บริษัท ที.เค.เอส. เทคโนโลยี จำกัด (มหาชน)                          |
|      | ผู้ดำเนินธุรกิจค้าส่งอุปกรณ์เครื่องเขียน กระดาษสำนักงาน                    |
|      | รวมทั้งวัสดุอุปกรณ์และของใช้สิ้นเปลืองทางด้านคอมพิวเตอร์ ได้จัดตั้ง บริษัท       |
|      | คอมเพ็ค (ประเทศไทย) จำกัด                                       |
|      | เพื่อประกอบธุรกิจนำเข้าและจัดจำหน่ายคอมพิวเตอร์ อุปกรณ์ต่อพ่วงคอมพิวเตอร์    |
|      | ซอฟท์แวร์ และระบบสารสนเทศ เมื่อวันที่ 5 เมษายน 2531                  |
|      | ด้วยทุนจดทะเบียนและชำระแล้วเริ่มต้น 1,000,000 บาท แบ่งเป็นหุ้นสามัญจำนวน  |
|      | 10,000 หุ้น มูลค่าที่ตราไว้หุ้นละ 100 บาท                              |
+------+---------------------------------------------------------------+
| 2533 | วันที่ 4 เมษายน 2533 บริษัทฯ ดำเนินการเพิ่มทุนจดทะเบียนและชำระแล้วจากเดิม |
|      | 1,000,000 บาท เป็น 2,000,000 บาท มูลค่าที่ตราไว้หุ้นละ 100 บาท        |
+------+---------------------------------------------------------------+
|      | บริษัทฯ ได้รับการแต่งตั้งเป็นตัวแทนจำหน่ายที่ได้รับอนุญาตของผลิตภัณฑ์ Hard Disk |
|      | ของ Seagate ในประเทศไทย                                       |
+------+---------------------------------------------------------------+
| 2534 | วันที่ 16 กรกฎาคม 2534 บริษัทฯ                                     |
|      | ดำเนินการเพิ่มทุนจดทะเบียนและชำระแล้วจากเดิม 2,000,000 บาท เป็น       |
|      | 8,000,000 บาท มูลค่าที่ตราไว้หุ้นละ 100 บาท                          |
+------+---------------------------------------------------------------+
| 2535 | วันที่ 2 เมษายน 2535 บริษัทฯ ดำเนินการเพิ่มทุนจดทะเบียนและชำระแล้วจากเดิม |
|      | 8,000,000 บาท เป็น 12,000,000 บาท มูลค่าที่ตราไว้หุ้นละ 100 บาท       |
+------+---------------------------------------------------------------+
| 2537 | วันที่ 21 มีนาคม 2537 บริษัทฯ ดำเนินการเพิ่มทุนจดทะเบียนและชำระแล้วจากเดิม |
|      | 12,000,000 บาท เป็น 20,000,000 บาท มูลค่าที่ตราไว้หุ้นละ 100 บาท      |
|      | และได้ดำเนินการเพิ่มทุนจดทะเบียนและชำระแล้วอีกครั้งหนึ่ง เมื่อวันที่ 2 สิงหาคม  |
|      | 2537 เป็น 40,000,000 บาท มูลค่าที่ตราไว้หุ้นละ 100 บาท                |
+------+---------------------------------------------------------------+
| 2539 | วันที่ 9 กุมภาพันธ์ 2539 บริษัทฯ ได้ก่อตั้งบริษัท พริซึ่ม โซลูชั่นส์ จำกัด          |
|      | ด้วยทุนจดทะเบียนเริ่มแรก 2,000,000 บาท โดยบริษัทฯ มีสัดส่วนการถือหุ้นร้อยละ |
|      | 99.99 ของทุนจดทะเบียนและชำระแล้วทั้งหมด                            |
|      | เพื่อประกอบธุรกิจบริการด้านการอบรม                                  |
|      | ติดตั้งและบำรุงรักษาระบบโปรแกรมคอมพิวเตอร์ชั้นสูง                       |
+------+---------------------------------------------------------------+
|      | วันที่ 13 พฤษภาคม 2539 บริษัทฯ                                     |
|      | ดำเนินการเพิ่มทุนจดทะเบียนและชำระแล้วจากเดิม 40,000,000 บาท เป็น      |
|      | 50,000,000 บาท มูลค่าที่ตราไว้หุ้นละ 100 บาท                         |
+------+---------------------------------------------------------------+
| 2540 | วันที่ 26 มีนาคม 2540 บริษัทฯ ดำเนินการเพิ่มทุนจดทะเบียนและชำระแล้วจากเดิม |
|      | 50,000,000 บาท เป็น 100,000,000 บาท มูลค่าที่ตราไว้หุ้นละ 100 บาท     |
+------+---------------------------------------------------------------+
|      | บริษัทฯ ได้รับการแต่งตั้งเป็นตัวแทนจำหน่ายที่ได้รับอนุญาตของทุกสายผลิตภัณฑ์ของ   |
|      | Intel ในประเทศไทย                                             |
+------+---------------------------------------------------------------+
| 2541 | วันที่ 24 มิถุนายน 2541 บริษัทฯ                                      |
|      | ดำเนินการเพิ่มทุนจดทะเบียนและชำระแล้วจากเดิม 100,000,000 บาท เป็น     |
|      | 135,000,000 บาท มูลค่าที่ตราไว้หุ้นละ 100 บาท                        |
+------+---------------------------------------------------------------+
|      | บริษัทฯ ได้ทำการเปิดสาขาต่างจังหวัดแห่งแรก ที่จังหวัดขอนแก่น               |
+------+---------------------------------------------------------------+
| 2542 | บริษัท ซินเน็ค เทคโนโลยี อินเตอร์เนชั่นแนล จากประเทศไต้หวัน              |
|      | ซึ่งเป็นผู้จัด                                                      |
|      | จำหน่ายอุปกรณ์ที่เกี่ยวข้องกับคอมพิวเตอร์และเทคโนโลยีสารสนเทศรายใหญ่ของโลก |
|      | ได้เข้าร่วมลงทุนในบริษัทฯ ในสัดส่วนการถือหุ้นร้อยละ 49 โดยในวันที่ 2 กุมภาพันธ์ |
|      | 2542 บริษัทฯ ได้ดำเนินการเพิ่มทุนจดทะเบียนและชำระแล้วจากเดิม            |
|      | 135,000,000 บาท เป็น 180,000,000 บาท มูลค่าที่ตราไว้หุ้นละ 100 บาท    |
+------+---------------------------------------------------------------+
|      | วันที่ 22 มิถุนายน 2542 บริษัทฯ                                      |
|      | ดำเนินการเพิ่มทุนจดทะเบียนและชำระแล้วของบริษัท พริซึ่ม โซลูชั่นส์ จำกัด เป็น   |
|      | 8,000,000 บาท                                                 |
+------+---------------------------------------------------------------+
|      | วันที่ 27 ตุลาคม 2542 บริษัทฯ ดำเนินการเพิ่มทุนจดทะเบียนและชำระแล้วเป็น    |
|      | 260,000,000 บาท มูลค่าที่ตราไว้หุ้นละ 100 บาท                        |
+------+---------------------------------------------------------------+
| 2545 | วันที่ 1 มีนาคม 2545 บริษัทฯ ดำเนินการเพิ่มทุนจดทะเบียนและชำระแล้วจากเดิม  |
|      | 260,000,000 บาท เป็น 300,000,000 บาท มูลค่าที่ตราไว้หุ้นละ 100 บาท    |
+------+---------------------------------------------------------------+
|      | บริษัท คอมเพ็ค (ประเทศไทย) จำกัด ได้ทำการเปลี่ยนชื่อบริษัทเป็น บริษัท ซินเน็ค |
|      | (ประเทศไทย) จำกัด                                              |
|      | และได้ย                                                        |
|      | ้ายสำนักงานพร้อมทั้งสร้างศูนย์ขนส่งและกระจายสินค้าแห่งใหม่ขึ้นที่บนถนนสุคนธสวัสดิ์ |
|      | ใกล้กับทางด่วนเอกมัย-รามอินทรา                                     |
|      | โดยใช้เทคโนโลยีการกระจายสินค้าที่ได้รับการถ่ายทอดจากกลุ่มบริษัทซินเน็ค       |
|      | ประเทศไต้หวัน                                                   |
+------+---------------------------------------------------------------+
| 2546 | วันที่ 28 กุมภาพันธ์ 2546 บริษัทฯ                                     |
|      | ดำเนินการเพิ่มทุนจดทะเบียนและชำระแล้วจากเดิม 300,000,000 บาท เป็น     |
|      | 340,000,000 บาท มูลค่าที่ตราไว้หุ้นละ 100 บาท                        |
+------+---------------------------------------------------------------+
| 2547 | วันที่ 24 กุมภาพันธ์ 2547 บริษัทฯ                                     |
|      | ดำเนินการเพิ่มทุนจดทะเบียนและชำระแล้วจากเดิม 340,000,000 บาท เป็น     |
|      | 500,000,000 บาท มูลค่าที่ตราไว้หุ้นละ 100 บาท                        |
+------+---------------------------------------------------------------+
|      | บริษัทฯ ได้รับการรับรองคุณภาพตามมาตรฐาน ISO 9001:2000 จากบูโร เวอริทัส |
|      | เซอทิฟิเคชั่น สำหรับการประกอบเครื่องคอมพิวเตอร์แบบสั่งประกอบ             |
|      | และบริการหลังการขาย                                             |
+------+---------------------------------------------------------------+
| 2548 | บริษัท พริซึ่ม โซลูชั่นส์ จำกัด ได้ขายหุ้นทั้งหมดที่ถือในบริษัท ซีนิธคอมพ์ จำกัด      |
|      | ซึ่งประกอบธุรกิจจำหน่ายซอฟท์แวร์ ออกแบบและวางระบบคอมพิวเตอร์           |
|      | และให้คำปรึกษาและฝึกอบรมบุคลากรเกี่ยวกับซอฟท์แวร์                      |
|      | คืนให้แก่ผู้ถือหุ้นเดิมที่ราคาตามบัญชี ซึ่งเดิมบริษัทย่อยถือหุ้นในสัดส่วนร้อยละ 25     |
|      | ของทุนชำระแล้ว                                                  |
+------+---------------------------------------------------------------+
| 2549 | บริษัทฯ ได้เริ่มนำระบบ Automatic Storage and Retrieval System      |
|      | (ASRS)                                                        |
|      | ซึ่งเป็นระบ                                                      |
|      | บบริหารคลังสินค้าอัตโนมัติซึ่งควบคุมด้วยคอมพิวเตอร์ทั้งระบบมาใช้ในการดำเนินงาน |
|      | ทั้งนี้ระบบดังกล่าวได้ติดตั้งแล้วเสร็จในปี 2550                            |
+------+---------------------------------------------------------------+
| 2550 | วันที่ 7 มิถุนายน 2550 บริษัทฯ                                       |
|      | ได้รับการรับรองด้านระบบบริหารจัดการด้านคุณภาพชีวิตการทำงาน (Quality of  |
|      | Work Life) จาก สำนักงานกองทุนสนับสนุนการสร้างเสริมสุขภาพ (สสส.)      |
+------+---------------------------------------------------------------+
|      | บริษัทฯ เริ่มดำเนินการจัดตั้งซีเน็คชอป (CNEX Shop) โดยบริษัทฯ             |
|      | จะให้สิทธิในการจำหน่ายสินค้าของบริษัทฯ รูปแบบของอาคารร้านค้า การตกแต่ง    |
|      | ตราสัญลักษณ์ เครื่องหมายการค้า ป้ายโฆษณา แบบหีบห่อผลิตภัณฑ์               |
|      | รวมถึงเทคนิคทางธุรกิจ ระบบการเงินการบัญชี และการจัดการแก่ผู้ลงทุน ทั้งนี้     |
|      | ผู้ลงทุนจะต้องสั่งซื้อสินค้าจากทางบริษัทฯ เท่านั้น                           |
+------+---------------------------------------------------------------+
|      | วันที่ 24 กรกฎาคม 2550 บริษัทฯ ได้รับการรับรองระบบการจัดการสิ่งแวดล้อม    |
|      | ISO 14001:2004 จาก จากบูโร เวอริทัส เซอทิฟิเคชั่น                    |
+------+---------------------------------------------------------------+
|      | วันที่ 7 กันยายน 2550 บริษัทฯ                                       |
|      | ได้รับใบอนุญาตแสดงเครื่องหมายมาตรฐานผลิตภัณฑ์อุตสาหกรรม (มอก.)         |
|      | สำหรับเครื่องคอมพิวเตอร์ส่วนบุคคล จากสำนักงานมาตรฐานผลิตภัณฑ์อุตสาหกรรม   |
|      | กระทรวงอุตสาหกรรม                                              |
+------+---------------------------------------------------------------+
|      | ที่ประชุมวิสามัญผู้ถือหุ้นครั้งที่ 2/2550 เมื่อวันที่ 29 พฤศจิกายน 2550           |
|      | มีมติพิเศษให้แปรสภาพบริษัทเป็นบริษัทมหาชนจำกัด                          |
|      | และมีมติอนุมัติให้เปลี่ยนแปลงมูลค่าหุ้นที่ตราไว้ของบริษัทฯ                     |
|      | จากเดิมมูลค่าที่ตราไว้หุ้นละ 100 บาท เป็นมูลค่าหุ้นละ 1 บาท                |
|      | และมีมติอนุมัติการเพิ่มทุนจดทะเบียนของบริษัทฯ อีกจำนวน 205,000,000 บาท    |
|      | โดยการออกหุ้นสามัญใหม่จำนวน 205,000,000 หุ้น มูลค่าที่ตราไว้หุ้นละ 1 บาท   |
|      | โดยจัดสรรหุ้นสามัญเพิ่มทุนจำนวน 180,000,000 หุ้น                       |
|      | เพื่อเสนอขายให้แก่ผู้ถือหุ้นเดิมของบริษัท ที.เค.เอส. เทคโนโลยี จำกัด (มหาชน) |
|      | ตามสัดส่วนการถือหุ้น (Pre-emptive Right) จำนวนไม่เกิน 57,000,000 หุ้น  |
|      | และ เสนอขายให้แก่ประชาชนเป็นครั้งแรก จำนวน 123,000,000 หุ้น          |
|      | และจัดสรรหุ้นสามัญเพิ่มทุนจำนวน 25,000,000 หุ้น                        |
|      | เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทฯ           |
|      | ที่จะออกและเสนอให้แก่กรรมการและพนักงานของบริษัทฯ                     |
+------+---------------------------------------------------------------+
|      | บริษัทฯ ได้จดทะเบียนกับกระทรวงพาณิชย์แปรสภาพเป็นบริษัทมหาชน เมื่อวันที่ 30   |
|      | พฤศจิกายน 2550 และเปลี่ยนชื่อจากเดิม บริษัท ซินเน็ค (ประเทศไทย) จำกัด    |
|      | เป็น บริษัท ซินเน็ค (ประเทศไทย) จำกัด (มหาชน)                       |
+------+---------------------------------------------------------------+
| 2551 | บริษัทฯ ได้เข้าจดทะเบียนในตลาดหลักทรัพย์แห่งประเทศไทย                  |
|      | และเปิดทำการซื้อขายให้กับนักลงทุนวันแรกในวันที่ 16 มิถุนายน 2551           |
+------+---------------------------------------------------------------+
| 2552 | บริษัทฯ ได้ลงทุนโดยก่อสร้างอาคารสำนักงานใหม่อีก 1 อาคาร                |
|      | เพื่อรองรับการขยายงาน และเติบโตของธุรกิจ                            |
|      | โดยคาดว่าจะแล้วเสร็จภายในไตรมาสที่ 2 ของปี 2553 และในปีนี้บริษัทฯ        |
|      | ได้ดำเนินกิจการครบรอบ 20 ปี และในวาระนี้                            |
|      | ได้จัดตั้งโครงการห้องสมุดสืบค้นออนไลน์ (Library IT by Synnex)          |
|      | เพื่อมอบอุปกรณ์ไอทีแก่โรงเรียน 20 โรงเรียนทั่วประเทศที่ผ่านเกณฑ์คัดเลือก      |
+------+---------------------------------------------------------------+
| 2553 | บริษัทฯได้รับเลือกให้เข้าชิงในรอบสุดท้ายของสาขารางวัลบริษัทจดทะเบียนดีเด่นด้าน |
|      | CSR ประจำปี 2553  ในกลุ่มมูลค่าหลักทรัพย์ตามราคาตลาดไม่เกิน 10,000      |
|      | ล้านบาท กลุ่มที่ 2 ในงาน SET AWARD 2010                            |
|      | ที่จัดขึ้นโดยตลาดหลักทรัพย์แห่งประเทศไทย                               |
+------+---------------------------------------------------------------+
|      | ในไตรมาสที่สี่ของปี 2553 นั้น                                        |
|      | บริษัทฯได้เริ่มเป็นผู้แทนจำหน่ายสินค้าสมาร์ทโฟนอย่างเป็นทางการ              |
|      | โดยเริ่มจากการจัดจำหน่ายสมาร์ทโฟนแบรนด์ ACER และ HTC และในปี 2554    |
|      | บริษัทฯจะเริ่มเป็นตัวแทนจำหน่ายสินค้าสมาร์ทโฟน จากแบรนด์อื่นๆเพิ่มมากขึ้น      |
+------+---------------------------------------------------------------+
|      | บริษัทฯได้รับสองรางวัล จาก Intel ได้แก่ Highest Online Channel       |
|      | Partner Technical Support/Channel Warranty Online Usage       |
|      | (Associate) : รางวัลสูงสุดในด้านการให้ความสนับสนุนด้านเทคนิคกับ         |
|      | คู่ค้าและในด้านการให้การรับประกันผ่านระบบ online และ Best Performance |
|      | in Accurately Identifying Customer's Defect (Associate) :     |
|      |                                                               |
|      | รางวัลยอดเยี่ยมในด้านความถูกต้องในการระบุปัญหาของลูกค้า                 |
|      | ซึ่งทั้งสองรางวัลนี้เป็นรางวัลที่ Intel มอบให้แก่ Partner                  |
|      | ที่มีผลงานและมาตรฐานการให้บริการที่ดีที่สุดในภูมิภาคเอเชีย                  |
|      | นอกจากนี้บริษัทฯยังได้รับรางวัล Best Epson Service Centre 2010 จาก    |
|      | Epson อีกด้วย                                                   |
+------+---------------------------------------------------------------+

2.2 ภาพรวมการประกอบธุรกิจของบริษัทฯ และบริษัทย่อย

บริษัทฯ ประกอบธุรกิจจัดจำหน่ายคอมพิวเตอร์ อุปกรณ์ต่อพ่วงคอมพิวเตอร์ ซอฟท์แวร์
ระบบสารสนเทศ และวัสดุสิ้นเปลืองที่ใช้กับคอมพิวเตอร์ โดยบริษัทฯ
เป็นผู้แทนจำหน่ายสินค้าจากผู้ผลิตชั้นนำระดับโลกมากกว่า 50 ตราสินค้า
และมีฐานลูกค้าที่เป็นผู้ประกอบการคอมพิวเตอร์ทั้งที่เป็นร้านค้าปลีกและค้าส่งทั่วประเทศ
ผู้ผลิตคอมพิวเตอร์ภายใต้เครื่องหมายการค้าของตัวเอง รวมถึงห้างสรรพสินค้า
ห้างค้าปลีกขนาดใหญ่ และร้านอุปกรณ์เครื่องเขียน ฯลฯ

จากประสบการณ์ของบริษัท ที.เค.เอส. เทคโนโลยี จำกัด (มหาชน)
ที่มีในธุรกิจจัดจำหน่ายผลิตภัณฑ์ประเภทวัสดุสิ้นเปลืองและกลุ่มผู้บริหารชาวไทยที่มีประสบการณ์ในธุรกิจจัดจำหน่ายคอมพิวเตอร์และอุปกรณ์ต่อพ่วงคอมพิวเตอร์มายาวนาน
และการที่บริษัทฯ เป็นหนึ่งในกลุ่มซินเน็ค ประเทศไต้หวัน ทำให้บริษัทฯ
มีข้อได้เปรียบในด้านการบริหารจัดการคลังสินค้า และเป็นที่ยอมรับจากผู้ผลิตระดับโลก
ส่งผลให้บริษัทฯ ได้รับการแต่งตั้งเป็นตัวแทนจำหน่ายสินค้าชั้นนำจากทั่วทุกมุมโลก
ทำให้สามารถกล่าวได้ว่าบริษัทฯ
มีสินค้าที่มีความหลากหลายและครอบคลุมความต้องการของผู้บริโภคมากที่สุดในประเทศไทย
โดยการทำสัญญาเป็นตัวแทนจำหน่ายสินค้ากับผู้ผลิตสินค้าต่างๆ นั้น บริษัทฯ
เป็นคู่สัญญาโดยตรงกับผู้ผลิตสินค้า โดยไม่ผ่านทางกลุ่มซินเน็ค ประเทศไต้หวัน

ในปัจจุบัน บริษัทฯ ไม่มีข้อจำกัดในการขยายตลาดไปยังต่างประเทศ แต่ทางบริษัทฯ
ยังไม่มีนโยบายขยายการลงทุนไปในต่างประเทศ เนื่องจากบริษัทฯ
เห็นว่าตลาดสินค้าคอมพิวเตอร์และอุปกรณ์ภายในประเทศยังสามารถเติบโตได้ อย่างไรก็ตาม
กลุ่มซินเน็ค ประเทศไต้หวัน ไม่มีข้อจำกัดที่ระบุเงื่อนไขการขยายงานของบริษัทฯ ดังกล่าว

จากความหลากหลายของผลิตภัณฑ์ที่นำเสนอแบบครบวงจรและความน่าเชื่อถือของบริษัทฯ
ทำให้ทั้งพันธมิตรทางธุรกิจและกลุ่มลูกค้าของบริษัทฯ มั่นใจในการเลือกซื้อสินค้าจากบริษัทฯ
เนื่องจากความสะดวกในการสั่งซื้อสินค้าและการบริการหลังการขายที่สะดวกรวดเร็ว ทั้งนี้
ในปัจจุบัน บริษัทฯ ได้แบ่งผลิตภัณฑ์ที่บริษัทฯ จัดจำหน่ายออกเป็น 9 กลุ่ม
โดยมีรายละเอียดของแต่ละกลุ่มผลิตภัณฑ์ ดังนี้

1.  กลุ่มผลิตภัณฑ์ประเภทอุปกรณ์ชิ้นส่วน (Component Product Group: CPG)

สินค้าในกลุ่มนี้เป็นอุปกรณ์ชิ้นส่วนประกอบคอมพิวเตอร์ซึ่งประกอบไปด้วยสินค้าหลัก เช่น Hard Disk
Drive, CPU, Motherboard, DRAM, CD-ROM และ DVD-RW เป็นต้น โดยบริษัทฯ
จัดจำหน่ายผลิตภัณฑ์ของ Seagate และ Western Digital ซึ่ง

Seagate นั้นเป็นผู้นำของตลาด Hard Disk Drive สำหรับสินค้าประเภท CPU นั้น บริษัทฯ
ได้เป็นตัวแทนจำหน่ายผลิตภัณฑ์ของ Intel ซึ่งเป็นผู้นำตลาดรวมถึงจำหน่าย Motherboard จาก
Asus Gigabyte ซึ่ง Asustek เป็นผู้นำตลาดที่มีส่วนแบ่งมากเช่นกัน นอกจากนั้น บริษัทฯ
ยังเป็นตัวแทนจำหน่าย DRAM ของ Kingston และ DVD-RW ของ Asustek, LG และSamsung
อีกด้วย

2.  กลุ่มผลิตภัณฑ์ประเภทวัสดุสิ้นเปลือง (Consumables & Supply Group: CSG)

สินค้าในกลุ่มนี้เป็นวัสดุสิ้นเปลืองที่ต้องมีการจัดซื้อทดแทนตลอดเวลาซึ่งประกอบไปด้วยสินค้าหลัก เช่น
หมึกพิมพ์ (Ink Cartridge) โทนเนอร์ (Toner) และผ้าพิมพ์สำหรับเครื่องพิมพ์ (Ribbon)
เป็นต้น โดยบริษัทฯ จัดจำหน่ายผลิตภัณฑ์ของ Brother, Canon, Epson, Fuji Xerox,
Fullmark, HP, Samsung
ซึ่งล้วนแต่เป็นตราสินค้าที่ผู้บริโภคให้การยอมรับและในกลุ่มผลิตภัณฑ์นี้ยังรวมถึงสินค้ากระดาษต่อเนื่อง
ตรา TKS

3.  กลุ่มผลิตภัณฑ์ประเภทอุปกรณ์เพื่อการพิมพ์ (Image & Printing Product Group: IPG)

สินค้าในกลุ่มนี้เป็นอุปกรณ์เพื่อการพิมพ์ซึ่งประกอบไปด้วยสินค้าหลัก เช่น เครื่องพิมพ์แบบ Inkjet
(Inkjet Printer), เครื่องพิมพ์แบบ Laser (Laser Printer) เครื่องพิมพ์แบบ
All-In-One (Printer All-In-One) โดยบริษัทฯ จัดจำหน่ายผลิตภัณฑ์ของ Canon, Epson,
Fuji Xerox, HP และ Samsung

4.  กลุ่มผลิตภัณฑ์ประเภทเน็ทเวิร์ก (Network Product Group: NPG)

สินค้าในกลุ่มนี้เป็นอุปกรณ์ที่ใช้ในการประกอบเน็ทเวิร์กซึ่งประกอบไปด้วยสินค้าหลัก เช่น Switch,
Hub และ Router Wireless LAN, UPS, Server, Network Cabling System เป็นต้น
โดยบริษัทฯ จัดจำหน่ายผลิตภัณฑ์ของ Cisco, HP, APC, AMP, Compex, Planet และ ZyXEL
ซึ่งหลาย Brand เป็นผู้นำของตลาดเน็ทเวิร์ก เช่น Cisco

5.  กลุ่มผลิตภัณฑ์ประเภทอุปกรณ์แสดงผลข้อมูล (Display Product Group: DPG)

สินค้าในกลุ่มนี้เป็นอุปกรณ์แสดงผลข้อมูลซึ่งประกอบไปด้วยสินค้าหลัก จอภาพแสดงผลโดยบริษัทฯ
จัดจำหน่ายผลิตภัณฑ์ของ Asustek, BenQ, EIZO, LG, Lemel, Philips และ Samsung ซึ่ง
Samsung นั้นเป็นผู้นำของตลาดจอภาพ นอกจากนั้น บริษัทฯ
เป็นผู้นำเข้าและผู้แทนจัดจำหน่ายผลิตภัณฑ์จอภาพคุณภาพสูง Brand ของ EIZO
แต่เพียงผู้เดียวในประเทศไทย

6.  กลุ่มผลิตภัณฑ์ประเภทชุดคอมพิวเตอร์ประกอบเสร็จและกึ่งเสร็จ (System Product Group:
    SPG)

สินค้าในกลุ่มนี้เป็นสินค้าประเภทชุดคอมพิวเตอร์ประกอบเสร็จและกึ่งเสร็จซึ่งประกอบไปด้วยสินค้าหลัก
เช่น คอมพิวเตอร์แบบพกพา (Notebook) และคอมพิวเตอร์ตั้งโต๊ะ (Desktop) โดยบริษัทฯ
จัดจำหน่ายผลิตภัณฑ์ของ Dell, HP, Lenovo, Samsung, Asustek และ BenQ
บริษัทฯมีคอมพิวเตอร์แบบสั่งประกอบ (CTO: Configure-To-Order) ภายใต้ตราสินค้า Lemel
ซึ่งเป็นตราสินค้าของกลุ่มซินเน็คประเทศไต้หวัน (House Brand)

7.  กลุ่มผลิตภัณฑ์ประเภทมัลติมีเดียคอนซูมเมอร์อิเล็กทรอนิกส์ (Multimedia Consumer
    Electronic: MCE)

สินค้าในกลุ่มนี้เป็นอุปกรณ์อิเล็กทรอนิกส์ซึ่งใช้สื่อหลายชนิดในคอมพิวเตอร์ซึ่งประกอบไปด้วยสินค้าหลัก
เช่น USB Flash Drive, Flash Card, External Hard Drive, MP3, เครื่องฉายภาพ
(Projector), กล้องดิจิตอล (Digital Camera), อุปกรณ์ GPS, เป็นต้น โดยบริษัทฯ
เป็นผู้นำเข้าและผู้แทนจัดจำหน่ายผลิตภัณฑ์ GPS + PDA ของ Mio และ Navman
แต่เพียงผู้เดียวในประเทศไทย และบริษัทฯ ยังจัดจำหน่ายผลิตภัณฑ์ของ Adata, Imation,
Kingston, Lemel, Pretec, Seagate และ Sandisk ซึ่ง Kingston และ Sandisk
เป็นผู้นำของตลาด Flash Memory

8.  กลุ่มผลิตภัณฑ์ซอฟท์แวร์ (Software Product Group: SWG)

สินค้าในกลุ่มนี้เป็นสินค้าประเภทซอฟท์แวร์ซึ่งประกอบไปด้วยสินค้าหลัก เช่น
ซอฟท์แวร์ระบบปฏิบัติการสำหรับคอมพิวเตอร์ส่วนบุคคล ซอฟท์แวร์แอพพลิเคชั่น
ซอฟท์แวร์ระบบปฏิบัติการสำหรับเครื่องแม่ข่าย และซอฟท์แวร์ระบบรักษาความ

ปลอดภัยของเครือข่ายคอมพิวเตอร์ เป็นต้น โดยบริษัทฯ จัดจำหน่ายผลิตภัณฑ์ของ Autodesk, CA,
Microsoft, Trend Micro ซึ่ง Microsoft นั้นเป็นผู้นำอันดับหนึ่งของตลาดซอฟท์แวร์

9. กลุ่มผลิตภัณท์ประเภทสื่อสาร (Communication Devices Group: CDG)

สินค้าในกลุ่มนี้เป็นสินค้าประเภทอุปกรณ์สื่อสาร และอุปกรณ์เสริมอื่นๆ โดยทางบริษัทฯ มุ่งเน้น
Smart Device ต่างๆเช่น Smart phone และ Smart Tablet ที่ใช้ระบบปฏิบัติการ
(Operating System) ในการปฏิบัติงานเช่น Android OS, Windows 7 OS และ อื่นๆ
ผลิตภัณท์ที่บริษัทฯ จัดจำหน่ายได้แก่ ภายไต้ brand Acer, Dell, HTC, Sony Ericsson

บริษัทฯ เริ่มจัดจำหน่ายผลิตภัณฑ์ประเภทอุปกรณ์สื่อสาร brand Acer ในไตรมาส 4 ปี 2010 และ
brand Dell และ HTC ในไตรมาส 1 ปี 2011 และ Sony Ericsson ในไตรมาส 2 ปี 2011

โครงสร้างบริษัทฯ ณ วันที่ 31 ธันวาคม 2553

กลุ่มซินเน็ค ประเทศไต้หวัน

กลุ่มซินเน็ค ประเทศไต้หวัน ซึ่งเป็นผู้ถือหุ้นใหญ่ (โดยผ่านทาง King’s Eye Investments
Ltd.) ของบริษัทฯ ประกอบธุรกิจจัดจำหน่ายคอมพิวเตอร์และอุปกรณ์ในประเทศไต้หวัน
สหรัฐอเมริกา ออสเตรเลีย จีน ฮ่องกง นิวซีแลนด์ และอินเดีย เป็นต้น
ซึ่งลักษณะการดำเนินธุรกิจของกลุ่มซินเน็ค ประเทศไต้หวันมีความคล้ายคลึงกับบริษัทฯ อย่างไรก็ตาม
นโยบายการลงทุนของกลุ่มซินเน็ค ประเทศไต้หวัน
มีความชัดเจนในการเข้าร่วมลงทุนในประเทศอื่นๆ
โดยคัดเลือกผู้ร่วมลงทุนที่มีความมั่นคงทางการเงิน และมีประสบการณ์ในธุรกิจในประเทศนั้นๆ ทั้งนี้
ในปัจจุบันกลุ่มซินเน็ค ประเทศไต้หวัน ไม่มีนโยบายในการเข้ามาแข่งขันในประเทศไทย นอกจากนี้
กลุ่มผู้บริหารทั้งหมดของบริษัทฯ เป็นคนไทย
และเป็นผู้บริหารที่มีประสบการณ์ในธุรกิจจัดจำหน่ายคอมพิวเตอร์และอุปกรณ์ต่อพ่วงคอมพิวเตอร์ในประเทศไทยยาวนานมากกว่า
10 ปี ซึ่งเป็นจุดแข็งของทางบริษัทฯ ที่กลุ่มซินเน็ค ประเทศไต้หวัน ต้องการ
เนื่องจากธุรกิจของบริษัทฯ
เป็นธุรกิจที่ต้องอาศัยประสบการณ์ในด้านการขายและการบริหารช่องทางการจัดจำหน่ายสินค้าที่ครอบคลุมลูกค้าทุกประเภท

ในปัจจุบัน บริษัทฯ ไม่มีข้อจำกัดในการขยายตลาดไปยังต่างประเทศ แต่ทางบริษัทฯ
ยังไม่มีนโยบายการลงทุนไปในต่างประเทศ เนื่องจากบริษัทฯ
เห็นว่าตลาดสินค้าคอมพิวเตอร์และอุปกรณ์ภายในประเทศยังสามารถเติบโตได้ อย่างไรก็ตาม กลุ่ม
ซินเน็ค ประเทศไต้หวัน ไม่มีข้อจำกัดที่ระบุเงื่อนไขการขยายงานของบริษัทฯ ดังกล่าว

อนึ่ง ภายหลังจากการเสนอขายหุ้นสามัญเพิ่มทุนจำนวน 180,000,000 หุ้น
ให้แก่ประชาชนเป็นครั้งแรก
และออกใบสำคัญแสดงสิทธิชนิดระบุชื่อผู้ถือและไม่สามารถโอนเปลี่ยนมือได้จำนวน 25,000,000
หน่วย ให้แก่กรรมการและพนักงานของบริษัทฯ

กลุ่มซินเน็ค ประเทศไต้หวัน จะมีสัดส่วนการถือหุ้นในบริษัทฯ ร้อยละ 36.03
ของทุนชำระแล้วทั้งหมดของบริษัทฯ ภายหลังจากการเสนอขายหุ้นเพิ่มทุนแก่ประชาชนเป็นครั้งแรก

บริษัทย่อย

บริษัท พริซึ่ม โซลูชั่นส์ จำกัด (“บริษัทย่อย”) ก่อตั้งเมื่อวันที่ 9 กุมภาพันธ์ 2539
โดยมีทุนจดทะเบียนเริ่มแรก 2,000,000 บาท โดยบริษัทฯ มีสัดส่วนการถือหุ้นร้อยละ 99.99
ของทุนจดทะเบียนและชำระแล้วทั้งหมด เพื่อให้บริการอบรมหลักสูตรที่เกี่ยวกับการใช้
โปรแกรมคอมพิวเตอร์และระบบสารสนเทศ ต่อมาเมื่อวันที่ 22 มิถุนายน 2542
บริษัทได้เพิ่มทุนจดทะเบียนและชำระแล้วเป็น 8,000,000 บาท และในปี 2549
บริษัทได้ขยายการให้บริการติดตั้งและบำรุงรักษาระบบโปรแกรมคอมพิวเตอร์ชั้นสูงซึ่งเป็นการขยายธุรกิจเพื่อสนับสนุนธุรกิจของบริษัทฯ

ธุรกิจการให้บริการ On Site Service ทั่วประเทศ เป็นบริการหนึ่งที่บริษัทฯ
เล็งเห็นถึงความต้องการของกลุ่มลูกค้าที่มีอยู่ทั่วประเทศที่มีความต้องการให้ดูแลการทำงานภายในบริษัทฯ
ไม่ว่าจะเป็นเรื่องของระบบทางด้านเครือข่าย (Network), ทางด้านอุปกรณ์คอมพิวเตอร์
(Hardware), และทางด้านโปรแกรมหรือชุดคำสั่ง (Software) เป็นต้น

โดยมีเจ้าหน้าที่ที่ชำนาญการเข้าไปดำเนินการให้บริการกับทางลูกค้าที่สนใจ ซึ่งทางบริษัทฯ
มีเจ้าหน้าที่ประจำที่สาขาอยู่ทั่วประเทศ จึงทำให้ลูกค้าส่วนหนึ่ง ไว้วางใจกับการให้บริการ On
Site Service ของทางบริษัทฯ โดยในปัจจุบัน ทางบริษัทฯ
มีการให้บริการดูแลทางด้านอุปกรณ์คอมพิวเตอร์ (Hardware) PC LEMEL
โดยเข้าถึงกลุ่มลูกค้าที่ต้องการปรึกษาการใช้งาน ซึ่งตรงกับความต้องการของลูกค้าโดยตรง
และมีการตรวจเช็ค ดูแล รวมถึงการแก้ปัญหาของอุปกรณ์คอมพิวเตอร์ (Hardware) เป็นต้น

2.3 โครงสร้างรายได้

  หน่วย : ล้านบาท

  -----------------------------------------------------------------------------------------------------
  โครงสร้างรายได้                                   2551              2552              2553     
  ----------------------------------------------- -------- -------- -------- -------- -------- --------
                                                  มูลค่า     %        มูลค่า     %        มูลค่า     %

  รายได้จากการขาย                                                                               

  1. กลุ่มผลิตภัณฑ์ประเภทอุปกรณ์ชิ้นส่วน                    2,417    21.01%   2,736    20.38%   3,228    20.69%

  2. กลุ่มผลิตภัณฑ์ประเภทวัสดุสิ้นเปลือง                    2,516    21.87%   2,382    17.74%   2,597    16.65%

  3. กลุ่มผลิตภัณฑ์ประเภทอุปกรณ์เพื่อการพิมพ์                1,175    10.22%   1,530    11.39%   1,698    10.88%

  4. กลุ่มผลิตภัณฑ์ประเภทเน็ทเวิร์ก                       1,088    9.46%    916      6.83%    1,220    7.82%

  5. กลุ่มผลิตภัณฑ์ประเภทอุปกรณ์แสดงผลข้อมูล               1,012    8.80%    1,042    7.76%    1,217    7.80%

  6.                                              1,890    16.43%   3,215    23.95%   3731     23.92%
  กลุ่มผลิตภัณฑ์ประเภทชุดคอมพิวเตอร์ประกอบเสร็จและกึ่งเสร็จ                                                

  7. กลุ่มผลิตภัณฑ์ประเภทมัลติมีเดียคอนซูมเมอร์อิเล็กทรอนิกส์    889      7.73%    1,103    8.22%    1369     8.78%

  8. กลุ่มผลิตภัณฑ์ประเภทซอฟท์แวร์                       494      4.30%    474      3.53%    490      3.14%

  9. อื่นๆ                                          8        0.07%    12       0.09%    32       0.21%

  รวมรายได้จากการขาย                               11,489   99.88%   13,411   99.88%   15,582   99.88%

  รายได้จากการบริการ                                14       0.1%     16       0.12%    18       0.12%

  รวมรายได้จากการขายและการบริการ                    11,503   100%     13,427   100%     15,600   100%

  อัตราการเติบโตของรายได้จากการขายและการบริการ        9.6%              16.7%             16.2%    
  -----------------------------------------------------------------------------------------------------

ที่มา: บริษัทฯ

2.4 เป้าหมายการดำเนินธุรกิจ

บริษัทฯ มีเป้าหมายที่จะเป็นผู้นำในการจัดจำหน่ายสินค้าประเภทคอมพิวเตอร์
อุปกรณ์ต่อพ่วงคอมพิวเตอร์ ซอฟท์แวร์ และวัสดุสิ้นเปลืองที่ใช้กับคอมพิวเตอร์ แบบครบวงจร (One
Stop Shopping)
ที่รวบรวมสินค้าคอมพิวเตอร์และอุปกรณ์ต่างๆ  จากผู้ผลิตชื่อดังระดับโลกไว้ให้ลูกค้าได้เลือกซื้อได้จากบริษัทฯ
ในที่เดียว โดยในปี 2554 นอกจากบริษัทจะมุ่งขยายส่วนแบ่งการตลาดและฐานลูกค้าแล้ว
บริษัทฯยังได้รับความไว้วางใจให้เป็นตัวแทนจำหน่ายสมาร์ทโฟนส่งผลให้บริษัทเป็นตัวแทนจำหน่ายสินค้าที่ครอบคลุมมากยิ่งขึ้น
จากเหตุผลข้างต้นที่กล่าวไปนั้นส่งผลให้บริษัทฯสามารถเติบโตอย่างมั่งคงในปี 2554
ตามเป้าที่วางไว้ ทั้งนี้ บริษัทฯ
มีพันธสัญญาที่ชัดเจนในการเป็นพันธมิตรธุรกิจที่ดีและยั่งยืนกับผู้ผลิตต่างๆ
รวมถึงการมอบบริการที่มีประสิทธิภาพแก่ผู้บริโภค และยังคงมุ่งพัฒนาตรา Trusted by Synnex
ให้เป็นที่เชื่อถือและได้รับความไว้วางใจจากผู้บริโภคสืบต่อไป
อีกทั้งยังมุ่งมั่นในการพัฒนาและบริหารช่องทางการจัดจำหน่ายให้มีประสิทธิภาพ
รวมถึงการให้บริการจัดส่งสินค้าที่รวดเร็วทันต่อความต้องการใช้งานของลูกค้า
เพื่อให้ลูกค้าได้รับความพึงพอใจสูงสุด